พิตตินันท์ยกเลิกแถลงข่าว กลัวข้อมูลไม่ตรงกับนายย้ำไม่เกี่ยวกักตุนแมสก์
พิตตินันท์ รักเอียด ผู้ติดตาม รมช.เกษตรฯ ให้สัมภาษณ์หลังไปลงบันทึกประจำวัน ไม่มีส่วนเกี่ยวข้องกักตุนแมสก์ 200 ล้านชิ้น ตามที่มีคนในไปโพสต์ ย้ำแจ้ง บอย คนโพสต์ลบรูปออกแล้ว และยังไม่มีการแถลงข่าวกลัวข้อมูลไม่ตรงกับ นายที่ จ.สุราษฎร์ธานี วันที่ 9 มี.ค. ผู้สื่อข่าวรายงานว่า นายพิตตินันท์ รักเอียด อดีตผู้สมัครสมาชิกสภาผู้แทนราษฎรเขต 6 จังหวัดสุราษฎร์ธานี และเป็นผู้ติดตาม ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ซึ่งเดิมได้นัดจะแถลงข่าวข้อเท็จจริง กรณีมีภาพและข้อความเกี่ยวข้องกับนายศรสุวีร์ ภู่รวีรรัศวัชรี ผู้ที่โพสต์มีหน้ากากอนามัยจำนวน 200 ล้านชิ้น โดยเดิมกำหนดแถลงข่าวในเวลา 12.00 น. ที่ อ.ท่าชนะ แต่ล่าสุดได้แจ้งยกเลิกการแถลงข่าวนายพิตตินันท์ ให้สัมภาษณ์ทางโทรศัพท์ว่า จากที่เดิมที่จะมีการแถลงข่าวประมาณ 12.00 น. วันนี้ ที่อ.ท่าชนะ เพื่อเคลียร์ข้อสงสัย กรณีมีภาพและข้อความเกี่ยวข้องกับนายศรสุวีร์ ภู่รวีรรัศวัชรี ผู้ที่โพสต์มีหน้ากากอนามัยจำนวน 200 ล้านชิ้น แต่ล่าสุดขอยกเลิกจะไม่มีการแถลงข่าวใดๆ และให้ถือว่าการแถลงข่าว ของนาย คือ ร.อ.ธรรมนัส พรหมเผ่า รมช.เกษตรและสหกรณ์ เป็นที่สิ้นสุด ซึ่งหากแถลงไปเกรงว่าข้อมูลจะไม่ตรงกันและเกิดความสับสนนายพิตตินันท์ กล่าวอีกว่า หลังทราบว่ามีผู้นำภาพของตนไปโพสต์ในเฟซบุ๊กส่วนตัว และนำมาซึ่งการขุดคุ้ยการกักตุนหน้ากากอนามัยเพื่อส่งออกไปยังประเทศจีน ตนจึงได้มีการพูดคุยกับนายศรสุวีร์ ภู่รวีรรัศวัชรี หรือบอย ให้นำภาพของตนออก เนื่องจากไม่มีส่วนเกี่ยวข้องนายพิตตินันท์ กล่าวด้วยว่า เมื่อช่วงเช้าที่ผ่านมาตนได้เดินทางไปลงบันทึกประจำวันที่ สภ.ท่าชนะ ด้วยเกรงว่าจะมีผู้เข้าใจผิดและสร้างความเสียหายให้กับร้อยเอกธรรมนัส ขณะนี้อยู่ระหว่างการปรึกษากับทนายความส่วนตัวเพื่อให้ดำเนินคดีกับผู้ที่นำภาพของตนไปโพสต์ลงโซเชียล จึงยังไม่สะดวกที่จะแถลงข่าวใดๆ ทั้งสิ้นอย่างไรก็ตาม ยอมรับว่าตนได้ร่วมถ่ายภาพกับ นายศรสุวีร์ ภู่รวีรรัศวัชรี หรือ บอยจริง แต่การไปพบดังกล่าวเป็นการไปพบปะธรรมดา ผ่านทางรุ่นน้องที่ชื่อ กอล์ฟ ที่มีอาชีพชิปปิ้ง ซึ่งในวันดังกล่าวนายกอล์ฟเดินทางมาพร้อมภรรยาได้ชวนตนไปดื่มกินที่โรงแรมแห่งหนึ่ง และตนก็ทราบว่ามีการเจรจาซื้อขายหน้ากากอนามัยกันจริง ระหว่างนายศรสุวีร์กับรุ่นน้อง แต่ยืนยันว่าตนไม่ได้มีส่วนรู้เห็นด้วยสำหรับ นายพิตตินันท์ รักเอียด ชื่อเล่นว่า เทพ มีภูมิลำเนาอยู่ที่ ต.ท่าชนะ อ.ท่าชนะ จ.สุราษฎร์ธานี ในการเลือกตั้ง ส.ส.เขต 6 จ.สุราษฎร์ธานี นายพิตตินันท์ ได้ลงสมัครในนามพรรคพลังประชารัฐ ไม่ได้รับเลือกตั้งแต่ยังทำงานการเมืองลงพื้นที่รักษาฐานเสียงตลอด โดยผลการเลือกตั้งอันดับ 1 นายธีรภัทร พริ้งศุลกะ พรรคประชาธิปัตย์ อดีต ส.ส.เก่าเจ้าของพื้นที่ได้ 40672 คะแนน อันดับ 2 นายภูมิ เทือกสุบรรณ หรือ ส.จ.ภูมิ หลานชายนายสุเทพ เทือกสุบรรณ พรรครวมพลังประชาชาติไทย ได้ 17261 คะแนน ส่วนนายพิตตินันท์ ได้อันดับ 3 จำนวน 8770 คะแนน.
พิตตินันท์ รักเอียดผู้ติดตามรมช.เกษตรฯ ให้สัมภาษณ์หลังไปลงบันทึกประจำวัน ไม่มีส่วนเกี่ยวข้องกักตุนแมสก์200ล้านชิ้น ตามที่มีคนในไปโพสต์ ย้ำแจ้งบอยคนโพสต์ลบรูปออกแล้วและยังไม่มีการแถลงข่าว
กักตุนหน้ากากอนามัย,ตุนหน้ากาก,โควิด-19,หน้ากากอนามัย,แหม่มโพธิ์ดำ,ธรรมนัส พรหมเผ่า,ข่าวทั่วไป